Í 1961 var Portugal stýrt av einaráðisharranum Antonio de Oliveira Salazar. Ein dagin høvdu tveir ungir dreingir skálað fyri frælsinum, og fyri tað vórðu teir fongslaðir. Hetta frætti Peter Benenson, ein bretskur sakførari, og hann øtaðist við. Hendan greinin var eitt neyðarróp, tí Benenson helt, at okkurt ítøkiligt mátti gerast fyri allar teir fangarnar, sum vóru fongslaðir fyri teirra politisku og átrúnaðarligu meingar. Í greinini heitti Peter Benenson á fólk kring allan heim um at virka í felag fyri rættvísi og frælsi. Hann bað fólk skriva fyri hesum fangum. Fyri at skipa átakið betri var felagsskapurin Amnesty International stovnaður. Og soleiðis byrjaði Amnesty International. Í Amnesty skriva vit enn brøv til og fyri fangar, men vit gera eisini eina rúgvu afturat hesum. Ikki fyrr enn tann seinasti samvitskufangin er leyslatin, tað seinasta píningarkamarið er afturlatið, og ST-yvirlýsingin um mannarættindi er ein veruleiki fyri fólkið í heiminum, verður arbeiði okkara liðugt Í 1961, tá ið felagsskapurin varð stovnaður, hevði fáur sæð fyri sær, at tann, sum fremur píning, fór at gerast friðleysur, at flestu lond í heiminum fóru at banna deyðarevsing, og at stjórnarleiðarar, sum fremja krígsbrotsverk móti mannaættini, fóru at verða settir fyri ein altjóða dómstól. Eftir meira enn 50 ár við nógvum ítøkiligum úrslitum hevur Amnesty verið fyri kollveltandi broytingum. Tí tann, sum støðugt vil ganga á odda í stríðnum fyri mannarættindum, má lata sær broytingar lynda. Les meira um mannarættindi og mannarættindabrot her). Okkara arbeiði fevnir tískil víða um t. d. arbeiða vit fyri at verja og styrkja hvørt einstaka menniskja. Vit arbeiða fyri, at fólk frítt kunnu siga sína hugsan og trúgva tí, tey vilja. Bygnaður Vit eru farin frá at hava eitt høvuðssæti í London til at hava stórar økismiðstøðir kring allan heimin–í Afrika, Asia, Latínamerika, Miðeystri, Evropa og Eysturevropa. Økismiðstøðirnar fáast við kanningararbeiði, átøk og samskifti. Hetta ger, at vit skjótariog betri megna at átala, mótmæla og virka ímóti mannarættindibrotum. Óheftni Amnesty International er politiskt og átrúnaðarliga óheft og eisini óheft av øllum fíggjarligum áhugamálum. Eingin stjórn er friðað fyri atfinningum frá Amnesty, og eingin støða er vónleys. Kanningararbeiði í Sýria. Deildirnar arbeiða við altjóða og staðarbundnum málum, og gera sjálvar av, hvussu arbeitt verður við hesum evnum. Í løtuni verður seinasta hond løgd á nýggju strategisku málini. Les meira í okkara privatlívspolitiki. Heimasíðan brúkar Google Analytics fyri at innsamla upplýsingar um vitjandi. Lat hesa cookies vera aktiva fyri at hjálpa okkum at gera síðuna betri.